  Анжелика Тихонова корреспондент Удмуртиын 2021-тӥ арез Гуртлэн ареныз ялӥзы. Со сярысь улосвыл тӧролэн но кивалтэтлэн пресс-службазы ивортӥз. Ӵектонэн 20-тӥ коньывуонэ Гурт возёс но сиён-юон поттон удысын ужасьёслэсь нуналзэс онлайн амалэн пусъёнын Удмуртпотребсоюзлэн кенешезлэн тӧроез Рауф Каримов но «Рыбхоз Пихтовка» предприятилэн кивалтӥсез Георгий Крылов потӥзы потӥзы, озьы ик солы «Единая Россия» партилэн улосвыл ёзэтэзлэн ёзчиосыз дурбасьтӥзы.  Ӵектонлы дурбасьтӥзы ке, со гурт возёсэз азинтыны гинэ ӧвӧл, гуртъёсын но оглом элькунамы улӥсьёслэсь улонзэс умоятыны луонлык сётоз Георгий Крылов, «Рыбхоз Пихтовка» предприятилэн кивалтӥсез   Агропром огъетын ужасьёслэсь ӵектонзэс Удмуртиысь Кун Кенешлэн тӧроез Владимир Невоструев но умоен лыдъяз. Со «Единая Россия» партилэсь «Год села» выль улосвыл ӵектоссэ кылдытыны но партилэсь интыосысь ёзэтъёссэ гурт возёс удысэз азинтон уже кыскыны ӵектӥз. Со гуртъёсысь кивалтӥсьёслы, отын улӥсьёслы соослы юртто шуыса, соос бордын азьланез шуыса валан сётоз. Со вуз поттонын но, лулчеберетэз но, ассэ гуртэз но азинтонын ӟеч ужъемыш сётоз Владимир Невоструев, Удмуртиысь Кун Кенешлэн тӧроез   Удмуртилэн тӧроез Александр Бречалов ӵектонэз умоен лыдъяз но 2021-тӥ арез Гуртлэн ареныз ялӥз. Мон музъем вылын ужась адямиослэсь тыршемзэс туж гажасько. Тӥ уждэс юн яратыса лэсьтӥськоды, тӥляд ӧнерлыко командаосты вань, соин ик вормонъёсты но сокем бадӟымесь луо. Мон ӵектондылы дурбасьтӥсько Александр Бречалов, Удмуртилэн тӧроезУдмуртилэн тӧроез элькун кивалтэтлы ялэм ар улсын гуртэз котыр ласянь азинтонъя программа дасяны но сое агропром огъетын ужасьёсын ӵош эскерыны косӥз. Тодэ вайытом, 2020-тӥ ар Удмуртиын Ужбергатонлэн ареныз ялэмын. 2019-тӥ ар Тазалыклэн арез вал, 2018-тӥ ар - Сюресъёслэн арзы. Тегъёс: Мерлык Удмуртия гуртвозёс гурт АлександрБречалов  